stanford-oval/wikipedia huggingface dataset:
Mimivirus

Elektronimikroskooppi kuvattu mimivirus.
Mimivirus on alun perin ameeboista löytynyt jättiläisvirus, joka muistuttaa bakteereita, mutta ei sisällä itsenäiseen lisääntymiseen tarvittavia soluelimiä eli ribosomeja. Se on poikkeuksellisen suuri, pyöreä ja halkaisijaltaan 750 nanometriä, kun virukseksi kookas isorokkovirus on vain 300 nanometriä ja poliovirus vain 30 nanometriä. Sillä on yli 900 geeniä ja yli miljoona emäsparia.
Suuri virus sai nimen mimivirus, koska se jäljittelee bakteereja. Yleensä virukset eivät tarvitse paljon geenejä, koska ne kaappaavat isäntäsolun geneettisen koneiston omiin tarkoituksiinsa. Jättiläisviruksessa on muista viruksista poiketen useita geenejä, joita tarvitaan kopioitumiseen. Lisäksi on geenejä, jotka osallistuvat proteiinien laskostamiseen, korjaavat dna-vaurioita sekä auttavat rakentamaan ja kuljettamaan aminohappoja. Silti ne eivät pysty lisääntymään itsenäisesti, vaan ovat aitotumallisista riippuvaisia loisia. Jättiläisviruksia on kuitenkin epäilty solujen tuman esimuodoiksi.
Mimiviruksen löytäminen liittyi Bradfordin kaupungin keuhkokuume-epidemiaan vuodelta 1992, jolloin niitä oli vesitornin ameeboissa. Jättiläisviruksia onkin löydetty ihmisistä usein keuhkokuumeiden yhteydessä, vaikka niitä pidetäänkin yleisesti ihmisille vaarattomina. Jättiläisvirukset tuottavat kollageenia, joka muistuttaa ihmisten omaa sidekudosproteiinia. Tutkijat epäilevätkin, että nivelreumassa virukset laukaisevat hyökkäyksen ihmisen omaa sidekudosta vastaan. Testeissä mimiviruksen on todettu lisäävän hiirten riskiä sairastua reumaan. Mimiviruksen vasta-aineet ovatkin nivelreumaa sairastavilla terveitä yleisempiä. Mimivirus oli ensimmäinen löydetty ns. jättiläisvirus ja sen jälkeen on löydetty useita muita.
Kaavapiirros Mimivirus-suvun virionista (poikkileikkaus ja sivukuva)
Mimiviruksen rekonstruktio, joka käyttää vain 5-kertaista symmetrian keskiarvoa
Aiheesta muualla

Kuvia tai muita tiedostoja aiheesta Mimivirus Wikimedia Commonsissa
Laji.fi: Mimivirus
ViralZone: Mimivirus (englanniksi)
National Center for Biotechnology Information (NCBI): Mimivirus, taxonomy (englanniksi)
Musiikki (lehti)

Musiikki-lehden kansi vuodelta 2005.
Musiikki on neljännesvuosittain ilmestyvä, vertaisarviointimenettelyä noudattava musiikkitieteellinen aikakausjulkaisu, jota julkaisee Suomen musiikkitieteellinen seura. Lehti alkoi ilmestyä vuonna 1971. Musiikki-lehden johtoajatuksena on edustavaa suomalaista musiikintutkimusta – sen teoriaa, metodologiaa ja tutkimuskohteita – koko laajuudessaan. Musiikki-lehdessä julkaistaan paitsi artikkeleita myös kirja-arvosteluja, keskustelupuheenvuoroja ja katsauksia ajankohtaiseen kotimaiseen ja ulkomaiseen musiikintutkimukseen.
Vuodesta 2019 alkaen Musiikki on ilmestynyt avoimena verkkojulkaisuna. Lehdellä on käytössään Tieteellisten seurain valtuuskunnan vertaisarviointitunnus.
Vastaavat toimittajat ja päätoimittajat

Ilkka Oramo (päätoim. 1971–1975, vast. toim. 1987–1989)
Erkki Salmenhaara (päätoim. 1975, vast. toim. 1977–1986)
Tomi Mäkelä (päätoim. 1990–1993)
Pirkko Moisala (päätoim. 1993–1995)
Matti Huttunen (päätoim. 1994–1997)
Anne Sivuoja-Gunaratnam (päätoim. 1997–2000)
Taru Leppänen (päätoim. 2001–2004)
Susanna Välimäki (päätoim. 2004–2007)
Juha Torvinen (päätoim. 2007)
Markus Mantere (päätoim. 2008–2013)
Juha Ojala (päätoim. 2013–2016)
Ari Poutiainen (päätoim. 2015–2017)
Tuire Ranta-Meyer (päätoim. 2016–2024)
Milla Tiainen (päätoim. 2017–2020)
Laura Wahlfors (päätoim. 2018–2021)
Lasse Lehtonen (päätoim. 2020–2023)
Meri Kytö (päätoim. 2022–2024)
Mikko Ojanen (päätoim. 2023–)
Inka Rantakallio (päätoim. 2024–)
Sakari Ylivuori (päätoim. 2024–)
Aiheesta muualla

Musiikki-lehden verkkosivut.
Musiikki-lehden verkkoversio.
Miroslava Němcová

| Miroslava Němcová |
| --- | --- |

Henkilötiedot
Syntynyt: 17. marraskuuta 1952  Nové Město na Moravě 
Tiedot
 Nimikirjoitus
Aiheesta muualla
nemcova.cz ja www.miroslavanemcova.cz
Miroslava Němcová (o.s. Daňková; 17. marraskuuta 1952 Nové Město na Moravě) on tšekkiläinen pienyrittäjä ja  poliitikko, joka toimi kotimaansa edustajainhuoneen puhemiehenä (2010–2013). Hän on Kansandemokraattisen puolueen  ((tšek. Občanská demokratická strana, lyh. ODS) poliitikko ja ollut maansa kansanedustaja edustajainhuoneessa vuodesta 1998.
Němcová opiskeli vuosina 1968–1972 toisen asteen maataloudellisessä ja teknisessä oppilaitoksessa Havlíčkův Brodissa. Hän työskenteli vuosina 1972–1992 Tšekin tilastokeskuksessa asiantuntijana.  Vuosina 1992–2007 hän piti pienyrittäjänä kirjakauppaa (myöhemmin omistajan roolissa). Vuonna 1994 hän tuli valituksi ODS:n edustajana Žďáře nad Sázavoun kunnanvaltuustoon. Vuonna 1997 maan hallitus katui ja Němcovásta tuli ODS:n johtaja Etelä-Määrin läänissä. Vuonna 1998 hän nousi maansa edustajainhuoneen jäseneksi. Vuonna 2002 hänet valittiin toistamiseen parlamenttiin ja hänestä tehtiin edustajainhuoneen varapuhemies. Vuonna 2006 hän tuli jälleen valituksi ja nousi nyt edustajainhuoneen ensimmäiseksi varapuhemieheksi. Vuoden 2010 uudelleenvalinnan jälkeen seurasi parlamentin puhemiehen tehtävä. Hän oli myös puolueensa varapuheenjohtaja.
Hän on pyrkinyt puolueensa johtoon vuosina 2002 ja 2014, muttei ole tullut valituksi.
Aiheesta muualla

Wikimedia Commonsissa on kuvia tai muita tiedostoja aiheesta .
Miroslava Němcová. Parlament České republiky, Poslanecká sněmovna 2010 – 2013 (psp.cz)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Miroslava Němcová
Käännös suomeksi
Morgana King

| Morgana King |
| --- | --- |
 King vuonna 1968.
Henkilötiedot
Syntynyt: 4. kesäkuuta 1930 Pleasantville, New York, Yhdysvallat
Kuollut: 22. maaliskuuta 2018 (87 vuotta) Palm Springs, Kalifornia, Yhdysvallat
Ammatti:  jazzlaulaja, näyttelijä
Näyttelijä
Aktiivisena:  1946–1998
Aiheesta muualla
IMDb 
Elonet
Morgana King (4. kesäkuuta 1930 Pleasantville, New York – 22. maaliskuuta 2018 Palm Springs, Kalifornia) oli yhdysvaltalainen jazzlaulaja ja näyttelijä. Hänet tunnettiin Carmella Corleonen roolista elokuvissa Kummisetä ja Kummisetä osa II. King julkaisi yli 30 albumia, esimerkiksi levyt With A Taste Of Honey, Miss Morgana King ja New Beginnings.
King kuoli non-Hodgkin-lymfoomaan 87-vuotiaana Kaliforniassa 22. maaliskuuta 2018.
Tausta

King syntyi New Yorkin Pleasantvillessä. Hänen vanhempansa olivat tulleet Italian Sisiliasta maahanmuuttajina Yhdysvaltoihin. Kolmevuotiaana hän muutti perheensä kanssa Manhattanille.
Miroslav Vodovnik

Miran Vodovnik
Miroslav ”Miran” Vodovnik (s. 11. syyskuuta 1977 Maribor, Jugoslavia) on slovenialainen kuulantyöntäjä.
Vodovnik sijoittui Ateenan olympialaisissa 2004 yhdenneksitoista tuloksella 19,34. Birminghamin sisäratojen EM-kilpailuissa 2007 hän oli seitsemäs työnnettyään 19,46 ja saman vuoden Osakan MM-kilpailuissa kuudes tuloksella 20,67. Berliinin MM-kisoissa 2009 hän sijoittui kahdeksanneksi työnnettyään 20,50. Dohan sisäratojen MM-kilpailuissa 2010, Barcelonan EM-kilpailuissa 2010 ja Pariisin sisäratojen EM-kilpailuissa 2011 hän karsiutui.
Vodovnik teki ennätyksensä 20,76 voittaessaan Euroopan cupin ykkösliigan kilpailun Thessalonikissa 2007. Hallissa hän on työntänyt parhaimmillaan 20,68 vuonna 2008. Kiekonheitossa hänen ennätyksensä on 53,61. Hän on voittanut useita Slovenian kuulantyöntömestaruuksia.
Aiheesta muualla

Kuvia tai muita tiedostoja aiheesta Miroslav Vodovnik Wikimedia Commonsissa
Money

Money (raha englanniksi) voi tarkoittaa ainakin seuraavia asioita:
Microsoft Money, Microsoftin henkilökohtaisen rahankäytön suunnitteluohjelmisto.
Money, Microsoftin QBasicin esimerkkiohjelma.
Money, paikkakunta Mississippissä, Yhdysvalloissa.
Elokuvat

Money, Duncan McRaen ohjaama yhdysvaltalainen komediaelokuva vuodelta 1921.
Vaarallinen kurssi (engl. Money), Steven Hilliard Sternin ohjaama yhdysvaltalainen draamaelokuva vuodelta 1991.
Money, Martin Rosetein ohjaama yhdysvaltalainen jännityselokuva vuodelta 2016.
Money, Park Noo-rin ohjaama eteläkorealainen toimintaelokuva vuodelta 2019.
Henkilöitä

Money, suomalaisen rap-artisti Julma-Henrin entinen taiteilijanimi.
Bryan Money (s. 1986), yhdysvaltalainen kitaristi.
Eddie Money (oik. Edward Joseph Mahoney, 1949–2019), yhdysvaltalainen laulaja, lauluntekijä, kitaristi ja saksofonisti.
John Money (1921–2006), yhdysvaltalainen pediatrian ja lääketieteellisen psykologian professori.
Musiikki

”Money”, Pink Floydin kappale albumilla The Dark Side of the Moon.
Money, KMFDMin albumi ja samanniminen kappale ja single vuodelta 1992.
Muusikkojen Abba, Badfinger, Charli Baltimore, Choking Victim, Gamma Ray, The Human League, Michael Jackson, Jamelia, Laura Nyro, Space, Suede, John Butler Trio, Vitamin C, Velvet Revolver ja Yes kappaleita.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Money”, voi hakea sivunnimihaulla, laajalla sivunnimihaulla tai tekstihaulla.
Morgan York

Morgan Elizabeth York (s. 18. tammikuuta 1993) on yhdysvaltalainen näyttelijä. Hän syntyi Kaliforniassa, mutta on asunut myös New Yorkissa. Hänellä on kaksi sisarusta.
York esiintyi vuonna 2003 Liliana Mumyn kanssa elokuvassa Villi tusina. Hänet on nähty lisäksi muun muassa sen jatko-osassa Villi tusina 2 (2005) sekä elokuvassa The Pacifier – Tuttisoturi (2005).
York on esiintynyt myös televisiosarjassa Hannah Montana.
Aiheesta muualla

Morgan York Internet Movie Databasessa. (englanniksi)
Narvanlahti

Narvanlahti kartalla.
Narvanlahti  on Suomenlahden eteläosassa, Viron ja Venäjän välisen rajan kohdalla sijaitseva leveä lahti. Se on Suomenlahden suurimpia lahtia. Pituutta sillä on noin 40 km, suun leveys on noin 90 km ja se on keskimäärin 30 m syvä.
Narvanlahteen laskee Narvanjoki, jonka suussa sijaitsee Narva-Jõesuun kaupunki. Joki on myös Viron ja Venäjän rajajoki. Lahden eteläranta kuuluu Itä-Virumaan maakuntaan. Idässä lahtea rajaa Venäjälle kuuluva, pohjoiseen työntyvä Kurkolanniemi (Kurgalski poluostrov). Lahden rannalla sijaitsee myös Sillamäen kaupunki Narva-Jõesuusta länteen.
Musiikki on energiaa

| Musiikki on energiaa Dacia |
| --- | --- | --- |

Studioalbumin tiedot
 Julkaistu: 4. maaliskuuta 2009
 Formaatti: CD
 Tuottaja(t): Dacia
 Tyylilaji: Dance, Tekno, House
 Kesto: 50.10
 Levy-yhtiö: A1Music / Edel Records Finland
Listasijoitukset
  Suomen virallinen lista: 36.
Dacian muut julkaisut
|   | Musiikki on energiaa 2009 |   |
Singlet albumilta Musiikki on energiaa
 ”Salaisuus” / ”Sulta liikaa odotin” Julkaistu: 2009
Musiikki on energiaa on suomalaisen dance-yhtyeen, Dacian ensimmäinen kokopitkä albumi. Se julkaistiin julkaistiin 4. maaliskuuta 2009.
Albumi debytoi Suomen virallisen listan sijalla 36.
Kappaleet

Intro – 1.08
Peilikuvaihminen – 3.41
Muistot – 3.54
Salaisuus – 3.47
Kuin teräs – 4.32
Liikaa sulta odotin – 3.34 (mukana Timi Lexikon)
Musiikki on energiaa – 4.00
Seikkailja – 3.39
Avain – 4.06
Huomenna kaikki on poissa – 3.59
Särkynyt – 4.03
Sydämesi haluun – 5.47
Liikaa sulta odotin – 4.02 (Dance Mix, mukana Timi Lexikon)
Arvostelut

Findance.com:
Moll Flanders (elokuva)

| Moll Flanders |
| --- | --- |

Ohjaaja:  Pen Densham
Käsikirjoittaja:  Pen Densham
Perustuu:  Daniel Defoe romaaniin Moll Flanders
Tuottaja:   John Watson  Richard B. Lewis  Pen Densham 
Säveltäjä:  Mark Mancina
Kuvaaja:  David Tattersall
Leikkaaja:  James R. Symons
Lavastaja:  Fiona Daly
Erikoistehosteet:  Maurice Foley
Pääosat:   Robin Wright Penn  Morgan Freeman  Stockard Channing  John Lynch  Brenda Fricker 
Valmistustiedot
Valmistusmaa:  Irlanti, Yhdysvallat
Tuotantoyhtiö:   Trilogy Entertainment Group  MGM Metro-Goldwyn-Mayer Pictures  Spelling Films International 
Levittäjä:  Metro-Goldwyn-Mayer Netflix
Ensi-ilta:  Yhdysvallat 14. kesäkuuta 1996, Suomi 1996
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Moll Flanders on vuonna 1996 ensi-iltansa saanut romanttinen draamaelokuva, jonka on käsikirjoittanut ja ohjannut Pen Densham. Elokuva perustuu löyhästi Daniel Defoen romaaniin Moll Flanders, joka sijoittuu 1700-luvun Isoon-Britanniaan, mutta tarinalla ei ole alkuperäisen kanssa muuta yhteistä kun aikakausi ja päähahmon nimi.
Juoni

Moll Flandersin äiti on varas on jäänyt kiinni ja tuomittu kuolemaan. Hän on kuitenkin raskaana minkä vuoksi hänen teloitustaan on siirretty siihen asti kunnes lapsi syntyy. Kun on Flanders syntynyt, hänen äitinsä teloitetaan, ja Flanders sijoitetaan nunnaluostariin kasvatettavaksi. Hänen teini-ikään tullessaan siellä eräs pappi yrittää lähennellä häntä ja hän pistää pappia neuletyönsä puikolla, jonka jälkeen hän pakenee huonosti käyttäytyvää pappia Lontoon vaarallisille kaduille jossa elämä on kovaa. Se ajaa hänet hyväksymään rouva Allworthyn (Stockard Channing) tarjouksen prostituutiosta bordellissa. Rouva Allworthyn bordellissa hän tapaa Hibblen (Morgan Freeman) joka on talossa palvelijana. Hibblen avulla hän pystyy säilyttämään uskonsa tulevaisuuteen, ja tapaa oudon taiteilijan (John Lynch) johon rakastuu.
Näyttelijät

| 0 | 1 | 2 |
| --- | --- | --- |
|  Robin Wright  | … |  Moll Flanders   |
|  Morgan Freeman  | … |  Hibble   |
|  Stockard Channing  | … |  rouva Allworthy   |
|  John Lynch  | … |  taiteilija   |
|  Aisling Corcoran  | … |  Flora   |
|  Brenda Fricker  | … |  rouva Mazzawatti   |
|  Geraldine James  | … |  Edna   |
|  Jim Sheridan  | … |  pappi   |
|  Jeremy Brett  | … |  Jonathanin isä   |
|  Britta Smith  | … |  taiteilijan äiti   |
|  Cathy Murphy  | … |  Polly   |
|  Emma McIvor  | … |  Mary   |
|  Maria Doyle Kennedy  | … |  Alice   |
|  Ger Ryan  | … |  orpokodin nainen   |
|  Harry Towb  | … |  rauhantuomari   |
|  Alan Stanford  | … |  herra Mazzawatti   |
|  Eileen McCloskey  | … |  Mazzawatti tytär   |
|  Nicola Teehan  | … |  Mazzawatti tytär   |
|  Chris Curran  | … |  Mazzawatti hovimestari   |
|  Kieran Hurley  | … |  lääkäri   |
|  Rita Hamill  | … |  Moll’in äiti   |
|  Charlotte Bradley  | … |  taiteilijan sisar   |
|  Brian de Salvo  | … |  taiteilijan sisar   |
Lähde:
Aiheesta muualla

Greg Evans: Moll Flanders Variety.  24.5.1996. Viitattu 9.8.2021. (englanniksi)
Mona Lisa (täsmennyssivu)

Mona Lisa, Mona-Lisa tai Mona-Liisa voi tarkoittaa ainakin seuraavia:
Mona Lisa, Leonardo da Vincin maalaus
Mona Lisa Smile, Mike Newellin elokuva vuodelta 2003
Mona Lisa, William Gibsonin tieteisromaani
”Mona Lisa”, Ray Evansin ja Jay Livingstonin laulu elokuvasta Pettäjän jäljillä (1950)
Monalisa, suomalainen naistenlehti
Mona-Liisa Nousiainen (o.s. Malvalehto), suomalainen maastohiihtäjä ja harmonikansoittaja
Mona-Lisa Pursiainen, suomalainen pikajuoksija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mona Lisa”, voi hakea sivunnimihaulla, laajalla sivunnimihaulla tai tekstihaulla.
Natasha Shneider

Shneider vuonna 2005
Natasha Shneider (22. toukokuuta 1956 Moskova – 2. heinäkuuta 2008) oli venäläinen näyttelijä ja muusikko. Hänet muistetaan muun muassa Eleven-yhtyeen jäsenenä; lisäksi hän kuului lyhyesti Queens of the Stone Agen kokoonpanoon toisen Elevenin jäsenen, Alain Johanneksen kanssa.
Shneider esiintyi esimerkiksi elokuvassa 2010 (1984), jossa hänellä oli kosmonautti Irina Jakuninan rooli. Hän kuoli syöpää sairastettuaan.
Aiheesta muualla

Natasha Shneider Internet Movie Databasessa. (englanniksi)
Hannes Hynönen

| Johannes Hynönen> Henkilötiedot |
| --- | --- |
Syntynyt: 10. tammikuuta 1913 Joroinen
Kuollut: 30. marraskuuta 2015 (102 vuotta) Mikkeli
Kansalaisuus:  suomalainen
Ammatti:  maanviljelijä
Puoliso:  Toini Hynönen
Lapset:  7
Johannes ”Hannes” Hynönen (10. tammikuuta 1913 Joroinen – 30. marraskuuta 2015 Mikkeli) oli suomalainen maanviljelijä ja toisen maailmansodan veteraani. Hynönen sai laajaa huomiota tiedotusvälineissä osallistuttuaan joulukuussa 2014 Suomen tasavallan presidentin itsenäisyyspäivän vastaanotolle 101-vuotiaana. Vuonna 2017 ilmestyi kirja "Aika Velikulta – Hannes Hynösen pitkä taival 1913–2015".
Elämäkerta

Hynönen syntyi Joroisissa kymmenlapsiseen torppariperheeseen, mutta lapsista kolme kuoli jo hyvin nuorina. Hän kävi kansakoulun muttei aloittanut jatko-opintoja rahanpuutteen takia. Kansakoulun jälkeen Hynönen alkoi pitää yhteiskunnallista opintokerhoa kylän lapsille ja nuorille, minkä lisäksi hän harrasti teatteria. Hynönen työskenteli maanviljelijänä Mikkelin Vatilassa, mistä hän osti maatilan 23-vuotiaana.
Hynönen palveli talvisodan aikana Erillisosasto Omenan Mikkelin seudulta kootun tykistöpatterin hevosmiehenä Laatokan Karjalassa. Jatkosodassa hän toimi JR 1:n raskaan kranaatinheittimen johtajana eikä joutunut etulinjaan kertaakaan. Jälkimmäinen tehtävä aiheutti hänelle pysyvän kuulovamman.
Hynönen avioitui sotien jälkeen joulukuussa 1945 ja oli 65 vuotta naimisissa Toini-puolisonsa kanssa, kunnes jäi leskeksi 2010. Pariskunta sai kaikkiaan seitsemän lasta. Yksi pojista kuoli 1980-luvun alussa tapaturmaisesti. 1950- ja 1960-luvuilla Hynönen voitti yhdessä vaimonsa kanssa 70 palkintoa, kun hän kiersi ravikilpailuja ohjastajana. Hynönen siirtyi eläkkeelle maanviljelijän ammatista vuonna 1973. Korkeasta iästään huolimatta hän pystyi asumaan omassa kodissaan aina viimeisiin viikkoihin saakka.
Hynönen joutui sairaalaan marraskuun 2015 alussa kaaduttuaan kotonaan. Hän kuoli sairaalassa aamulla 30. marraskuuta 2015. Poikansa mukaan Hynönen oli pitänyt positiivisen elämänasenteensa loppuun saakka.
Tiedotusvälineiden kiinnostus

Itsenäisyyspäivän vastaanotolla viestimet kiinnostuivat Hynösestä ja hän nousi kansansuosikiksi. Vuonna 2014 hän sai 1 079 joulukorttia. Presidentti Sauli Niinistö mainitsi Hynösen uudenvuodenpuheessaan 2015. Huhtikuussa 2015 Hynönen laski kansallisen veteraanipäivän seppeleen Mikkelissä.
Kunnianosoitukset

Suomen Valkoisen Ruusun ritarikunnan I luokan mitali
Talvisodan muistomitali
Jatkosodan muistomitali
Rintamasotilastunnus
Kultainen reservin ratsastajamitali
Positiivisuuden elämäntyöpalkinto
Kirjallisuutta

Liisa Seppänen: Aika velikulta – Hannes Hynösen pitkä taival 1913–2015, Otava, 2017
Aiheesta muualla

Uusi kirja paljastaa sotaveteraani Hannes Hynösen eri puolet, Yle.fi, uutiset
Michèle Alliot-Marie

Michèle Alliot-Marie tapasi Donald Rumsfeldin 17. lokakuuta 2002.
Michèle Alliot-Marie (s. 10. syyskuuta 1946 Villeneuve-le-Roi, Seine-et-Oise, nykyisin Val-de-Marne) on ollut Ranskan sisäministeri ja oikeusministeri Fillonin hallituksessa vuodesta 2007 ja marraskuusta 2010 helmikuuhun 2011 ulkoministeri. Hän oli 2002–2007 puolustusministeri ja on ollut Ranskan ensimmäinen keskeisen puolueen naispuolinen johtaja.
UMP eli Union pour un Mouvement Populaire -puolueessa Alliot-Marie edustaa parlamenttiryhmän puheenjohtajan Jean-Louis Debrén kanssa sosiaalisen vastuun linjaa. Näin hän on uskollinen gaullismin perillinen, ja hänellä on oma käsityksensä Ranskasta ja ranskalaisten hyvinvoinnin edistämiseksi tarvittavista toimenpiteistä.
Talouslehti Forbes luokitteli vuonna 2006 Alliot-Marien maailman 57. vaikutusvaltaisimmaksi naiseksi. Forbesin listan kärjessä on Saksan liittokansleri Angela Merkel, ja Tarja Halonen on sijalla 44.
Elämäkerta

Michèle Alliot-Marie on Biarritzin kaupungin entisen määrin ja kansanedustajan Bernard Marien tytär. Hän on toiminut kansainvälisenä rugbytuomarina, esimerkiksi vuoden 1965 viiden valtion kilpailuissa.
Alliot-Marie on oikeustieteen tohtori ja valtiotieteen tohtori. Hän on myös suorittanut Ranskassa vaadittavan asianajajatutkinnon. Hänellä on tutkinnot yksityisoikeudessa, oikeushistoriassa ja valtiotieteessä. Hän on aiemmin toiminut lehtorina Pariisin 1. yliopistossa ja asianajajana.
Vuonna 2006 Michèle Alliot-Marie vihjaili mahdollisuudesta asettua ehdolle vuoden 2007 presidentinvaaleissa, mutta ei lopulta asettunut ehdokkaaksi. Hän pääsi presidentinvaalien ja Nicolas Sarkozyn voiton jälkeen François Fillonin hallituksen sisäministeriksi. Toimenkuvasta poistettiin kuitenkin maahanmuutto, joten se ei ole yhtä näkyvä kuin Sarkozyn tai de Villepinin aikana.lähde tarkemmin? Hän siirtyi oikeusministeriksi, kun Rachida Dati valittiin Europarlamenttiin kesäkuussa 2009. Fillonin hallituksen uudelleenjärjestelyssä hän siirtyi ulkoministeriksi Bernard Kouchnerin tilalle.
Alliot-Marieta arvosteltiin Tunisian vuodenvaihteen 2010–2011 levottomuuksien vuoksi, kun hän kertoi parlamentissa Ranskan olevan valmis lähettämään poliiseja kukistamaan yksinvaltaista presidenttiä vastaan nousseita levottomuuksia. Lisää kritiikkiä aiheutti Alliot-Marien Zine el-Abidine Ben Alin klaaniin kuuluvan liikemiehen Aziz Miledin yksityiskoneen käyttö. Hän joutui lopulta 27. helmikuuta 2011 eroamaan ministerin tehtävistä, kun hänen ja hänen perheensä välejä syrjäytetyn diktaattorin Ben Alin hallintoon pidettiin liian läheisinä.
Alliot-Marie on ollut Euroopan parlamentin jäsen vuosina 1989–1993 sekä 2014–2019. Ensimmäisellä kaudellaan hän istui Euroopan demokraattien yhteistyöryhmässä ja toisella kaudellaan Euroopan kansanpuolueen ryhmässä.
Ministeriydet

Valtiosihteeri opetusministeriössä 1986–1988 Jacques Chiracin hallituksessa
Nuoriso ja urheiluministeri 1993–1995 Édouard Balladurin hallituksessa
Puolustus ja- veteraaniasiain ministeri touko- ja kesäkuussa 2002 Raffarin I hallituksessa
Puolustusministeri kesäkuusta 2002 lähtien Raffarin II ja III hallituksissa sekä Dominique de Villepinin hallituksessa.
Ulkoministeri marraskuusta 2010 helmikuuhun 2011
Teokset

La Décision politique - Attention! Une République peut en cacher une autre, PUF, 1983.
La Grande Peur des classes moyennes, La table ronde, 1996.
Les boursiers étrangers en France: errements et potentialités, Raportti parlamentissa, joka on tehty ulkoasianvaliokunnan nimissä, 1997.
La République des irresponsables, Odile Jacob, 1999.
Le Chêne qu'on relève, 2005.
Aiheesta muualla

Wikimedia Commonsissa on kuvia tai muita tiedostoja aiheesta .
Le Chêne, Site Officiel du mouvement de Michèle Alliot-Marie (ranskaksi)
Michèle Alliot-Marie Euroopan parlamentin jäsenet. Euroopan parlamentti.
Muammar Gaddafin kuolema

Muammar Gaddafin kuolema oli Libyan pitkäaikaisen johtajan kuolema kapinallisten surmaamana 20. lokakuuta 2011. Kun kapinalliset olivat vallanneet pääkaupunki Tripolin, hallituksen joukoille jäi vielä muutamia kaupunkeja. Kapinallisten saartorengas kiristyi Sirtessä, ja Gaddafi seurueineen pakeni autosaattueelle. Koalition ilmaisku pysäytti saattueen, ja Gaddafi pakeni henkivartijoineen tyhjään viemäriputkeen. Henkivartijat yrittivät asein puolustaa Gaddafia, joka haavoittui taistelussa. Kapinalliset ottivat Gaddafin vangiksi, pistelivät pistimellä ja ampuivat kuoliaaksi. Kapinalliset surmasivat 20. lokakuuta 2011 myös kymmeniä muita saattueen jäseniä, muun muassa Gaddafin pojan Mutassimin.
Saattue

Viimeisinä elinpäivinään Gaddafi piileksi kapinallisten saartamassa Sirtessä seurueineen. Gaddafi vaihtoi piilopaikkaansa muutaman päivän välein. Gaddafi oli nälkäinen, peloissaan, äkkipikainen ja seurueelta puuttui ruokaa, vettä, sähköä ja yhteyksiä ulkomaailmaan. Kun kapinalliset kiristivät saartorengasta, Gaddafin seurueen elinolot huononivat ja seurueesta kuoli ihmisiä sodan takia. Viimeisinä päivinään Gaddafi olisi halunnut palata kotikyläänsä Jarefiin, joka on 20 kilometrin päästä Sirtestä. Saarretut päättelivät tilanteensa kestämättömäksi. Gaddafin seurueen oli tarkoitus paeta autosaattueellaan aamuyöllä, mutta saattueen lähtö viivästyi aamuun pitkään vieneen lastauksen takia. Niinpä saattue joutui monta kertaa taisteluihin, kun yritti ulos Sirtestä. Sitten Naton lentokoneet iskivät saattueen kimppuun. Naton pommitus tappoi kymmeniä saattueessa olleita ja pysäytti pakenevan autosaattueen, ja takaa-ajaneet kapinalliset alkoivat tulittaa saattuetta. Gaddafi vammautui, kun turvatyyny laukesi saattueen pysähtyessä.